I begyndelsen af april oprettede InsaneHacker efter flere opfordringer en ansøgning om administratorrettigheder. InsaneHacker har haft en brugerkonto på dansk Wikipedia siden januar 2012 og blev en aktiv bidragsyder efter et par år med mere begrænset aktivitet. Brugeren blev gjort autopatruljeret i april 2014 og til patruljant sidst på sommeren samme år. Det foregik efter en afstemning, hvor tolv personer støttede InsaneHacker, mens der ikke indløb ikke-støtter. I forbindelse med ansøgningen om administratorrettigheder var der 24 personer, der støttede ansøgningen, mens der var en enkelt modstander. Administratorrettighederne blev tildelt ti dage senere.
